《钱塘潮图》
宋代·胡仲弓

轻绡淡墨天冥冥，眼中似觉封西兴。
银山大浪万鼓过，海潮逆上江倒行。
前年南游此饯别，亲友握手难为情。
酒酣拂袂不忍顾，欹枕仰看云帆轻。
平生当迹半天下，摇毫掉舌终何成。
并州故乡真可画，新生白发星星明。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。